**Ministru kabineta rīkojuma projekta "Grozījumi Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānā 2015.-2020. gadam" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 3. maija rīkojums Nr. 274, ar kuru tika izdarīti grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā ''Izaugsme un nodarbinātība" (turpmāk – Darbības programmas grozījumi) un Ministru kabineta 2016. gada 6. septembra sēdes protokola Nr. 44 1. § 2. punkts, kurš nosaka, ka Tieslietu ministrija divu mēnešu laikā izsludinās Valsts sekretāru sanāksmē grozījumus Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi" (turpmāk 3.4.1. specifiskā atbalsta mērķis). Minētie grozījumi ir izsludināti Valsts sekretāru sanāksmē 2016. gada 3. novembrī VSS-1070. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas grozījumi ietekmē ar Ministru kabineta 2015. gada 9. marta rīkojumu Nr. 115 apstiprināto Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānu 2015.-2020. gadam (turpmāk – Plāns), tādēļ ir nepieciešams izstrādāt Plāna grozījumus.2016. gada 4. februāra sanāksmē starp Tieslietu ministriju, Finanšu ministriju un Valsts kanceleju tika panākta vienošanās par finansējuma pārdali 590 224 *euro* apmērā no 3.4.1. specifiskā atbalsta mērķa uz 3.4.2. specifisko atbalsta mērķi "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" (turpmāk 3.4.2. specifiskā atbalsta mērķis) (apstiprināta ar Finanšu ministrijas 2016. gada 18. februāra vēstuli Nr. 21-3-01/947). Tādēļ ir nepieciešams pieejamā finansējuma izmaiņas nostiprināt arī Plānā, precizējot indikatīvā finansējuma sadalījumu atbilstoši rīcības virzienam, sasniedzamo rezultatīvo rādītāju vērtības un, ņemot vērā finansējuma samazinājumu, proporcionāli jāsamazina arī sasniedzamo rezultatīvo rādītāju vērtības.Papildus ir nepieciešams precizēt un papildināt specifiskā atbalsta mērķa grupas, iekļaujot sociālos partnerus, nevalstiskās organizācijas un politikas ieviesējus, kuru darbība ir saistīta ar uzņēmējdarbības vides uzlabošanu, tādējādi arī ar projekta mērķi. Pārējie grozījumi Plānā ir veikti, lai precizētu izpildes laikā konstatētās neatbilstības.Papildus norādāms, ka, lai nodrošinātu demarkāciju starp 3.4.1. specifiskā atbalsta mērķi, kura īstenotāji ir Tiesu administrācija, un 3.4.2. specifiskā atbalsta mērķi, kura īstenotāji ir Valsts administrācijas skola, ir panākta vienošanās par savstarpēju sadarbību, kas vērsta uz mācību vajadzību un plānu savstarpēju sinerģiju, lai izslēgtu mērķa grupas pārklāšanos, attiecīgi sadalot mācību tēmas atbilstoši katra projekta mērķim, paredzot, ka izmeklētāju un izmeklēšanas iestāžu kapacitātes un kompetences celšana, primārās mērķauditorijas statusā ir paredzēta 3.4.2. specifiskā atbalsta mērķa projekta ietvaros. |
| 3. | Projekta izstrādē iesaistītās institūcijas | Tieslietu ministrija Projektu ir saskaņojusi ar Tiesu administrāciju, kura ir 3.4.1. specifiskā atbalsta mērķa īstenojošā iestāde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesu sistēmas un tiesu sistēmai piederīgie darbinieki; tiesneši, tiesu darbinieki, tiesu eksperti, prokuratūras un izmeklēšanas iestāžu amatpersonas un darbinieki, politikas veidotāji, politikas ieviesēji, brīvo juridisko profesiju pārstāvji, šķīrējtiesneši, mediatori, maksātnespējas administratori un citi juridisko jomu profesionāļi, kā arī sociālie partneri un nevalstiskās organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Tiesiska valsts, kurā pastāv kompetenta tiesu vara, spēj piesaistīt ilgtspējīgas investīcijas, kas cita starpā veicina arī tautsaimniecības izaugsmi. Ņemot vērā pašreizējo sabiedrisko un saimniecisko attiecību intensitāti, pieaug arī nepieciešamība pēc zināšanu paplašināšanas. Stiprinot tiesu varas un tiesībaizsardzības iestāžu darbinieku profesionālo kvalifikāciju, tiks veicināta stipra, kompetenta un neatkarīga tiesu vara un tiesībaizsardzības iestādes, kas ir tiesiskas valsts stūrakmens. Grozījumi Plānā nerada administratīvo slogu kādai no sabiedrības grupām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV, V, VI un VII sadaļa – Projekts šīs jomas neskar.*

Iesniedzējs:

tieslietu ministrs Dzintars Rasnačs \_\_\_\_\_\_\_\_\_\_\_\_\_\_\_\_\_Raivis Kronberg

10.01.2017. 10:32

618

I.Borodjuka

67036831, Irina.Borodjuka@tm.gov.lv